વડોદરાના વાઘોડિયા પાસે આવેલી પ્રસિદ્ધ પારૂલ ઇન્સ્ટિટયૂટના ટ્રસ્ટી જયેશ પટેલ સામે મહિસાગરની વિદ્યાર્થીનીએ દુષ્કર્મની ફરિયાદ નોંધાવી હતી. મહિસાગર જિલ્લાના બાલાસિનોરની 22 વર્ષની વિદ્યાર્થિનીએ પારૂલ ઇન્સ્ટિટયૂટના ગર્લસ હોસ્ટેલમાં રહી નર્સિંગના બીજા વર્ષમાં અભ્યાસ કરે છે. વિદ્યાર્થિનીએ વાઘોડિયા પોલીસ મથકમાં નોંધાવેલી ફરિયાદમાં જણાવ્યું છે કે તે જ્યારે હોસ્ટેલના રૂમમાં હતી. તે સમયે મલ્ટીગર્લ્સ હોસ્ટેલના મહિલા રેક્ટર રૂમ પર આવ્યા હતા. અને મને તેઓ કોલેજના સંચાલક જયેશ કે. પટેલ પાસે લઇ ગયા હતા. તે બાદ જયેશ કે. પટેલે મારી મરજી વિરૂધ્ધ દુષ્કર્મ કર્યું હતું. આ ઘટનાથી આખા કેમ્પસમાં તેમજ વાલીઓમાં ખળભળાટ મચી ગયો હતો. કારણ કે આ ઇન્સ્ટિટયૂટનું ખૂબ મોટું નામ છે અને તેમાં ઘણ બધા વિદ્યાર્થીઓ અભ્યાસ માટે આવે છે.